CELEX: 62021TN0444
Language: fi
Date: 2021-07-23 00:00:00
Title: Asia T-444/21: Kanne 23.7.2021 – Ryanair v. komissio

6.9.2021   
            
            
               FI
            
            
               Euroopan unionin virallinen lehti
            
            
               C 357/34
            
         
      Kanne 23.7.2021 – Ryanair v. komissio
      (Asia T-444/21)
      (2021/C 357/51)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F.-C. Laprévote, V. Blanc, S. Rating ja I.-G. Metaxas-Maranghitis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.60113 (2021/N) – Finnair – COVID-19 – hybrid loan 107.2.b 12.3.2021 tehdyn vastaajan päätöksen (1) ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on soveltanut virheellisesti SEUT 107 artiklan 2 kohdan b alakohtaa ja tehnyt ilmeisiä arviointivirheitä tarkastellessaan tuen oikeasuhteisuutta COVID-19 -kriisin aiheuttamaan vahinkoon nähden.
               
            
                  2)
               
               
                  Toinen kanneperuste, joka perustuu siihen, että vastaaja on rikkonut SEUT:n erityisiä määräyksiä ja loukannut unionin niitä yleisiä periaatteita, jotka ovat tukeneet ilmakuljetusten liberalisointia EU:ssa 1980-luvun loppupuolelta lähtien (eli syrjintäkiellon, palvelujen tarjoamisen vapauden – jota sovelletaan ilmakuljetuksiin asetuksella N:o 1008/2008 (2) – ja sijoittautumisvapauden periaatteita).
               
            
                  3)
               
               
                  Kolmas kanneperuste, joka perustuu siihen, että vastaaja ei ole aloittanut muodollista tutkintamenettelyä vakavista vaikeuksista huolimatta, ja se on loukannut kantajan prosessuaalisia oikeuksia.
               
            
                  4)
               
               
                  Neljäs kanneperuste, joka perustuu siihen, että vastaaja on laiminlyönyt SEUT 296 artiklan 2 kohdan mukaisen perusteluvelvollisuutensa.
               
            
         (1)  EUVL 2021, C 240, s. 14.
      
         (2)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:o 1008/2008 (EUVL 2008, L 293, s. 3–20).